Manden er anklaget for at have bedøvet og brændt sine to børn ihjel. I første omgang blev faren erklæret rask, men den undersøgelse er nu droppet og der skal foretages en ny. Det oplyser den ansvarlige statsadvokat Ralf- Dietrich Schulz fra retten i Potsdam til TV2/Nord. Det er på grund af de mange vidneudsagn, at mentalundersøgelsen nu skal revurderes, så man endelig kan få afklaret om manden er psykisk syg eller ej. Forsvarsadvokaten har selv forsøgt at få erklæret manden psykisk syg, så han bliver uegnet til en fængselsstraf, men derimod skal i behandling. Næste retsdag i Potsdam er på torsdag.

Opsummering:
Mentalundersøgelsen af den drabsanklagede far fra Øster Hurup er skrottet.